Christiaan Huygens, naixito de Den Haag (Republica d'as Provincias Unitas, hue Países Baixos) o 14 d'abril de 1629 y muerto en ixa mesma ciudat o 8 de chulio de 1695, estió un fesico, matematico y astronomo neerlandés (encara que tamién fació bells relatos de sciencia-ficción). Formato en a Universidat de Leiden, ye conoixito por os suyos treballos en astronomía respective d'os aniellos de Saturno y en estar qui descubrió a suya luna Titán. Tamién estió o descubridor d'o reloch de pendulo y d'atros treballos sobre optica y sobre a fuerza centrifuga.